*****

ΚΑΝΟΝΙΣΜΟΣ (ΕΟΚ) αριθ. 2335/87 ΤΗΣ ΕΠΙΤΡΟΠΗΣ

της 31ης Ιουλίου 1987

που τροποποιεί τον κανονισμό (ΕΟΚ) αριθ. 1146/86 περί θεσπίσεως μέτρων διασφαλίσεως κατά την εισαγωγή γλυκών πατατών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 20 παράγραφος 2,

Εκτιμώντας:

ότι ο κανονισμός (ΕΟΚ) αριθ. 2748/75 του Συμβουλίου (3) καθόρισε τους όρους εφαρμογής των μέτρων διασφάλισης στον τομέα των σιτηρών· ότι, με τον κανονισμό (ΕΟΚ) αριθ. 474/87 (4), η Επιτροπή άμβλυνε τα μέτρα διασφάλισης που εφαρμόζονται κατά την εισαγωγή γλυκοπατατών που προορίζονται για τη διατροφή των ζώων, τα οποία είχαν θεσπισθεί προηγουμένως από τον κανονισμό (ΕΟΚ) αριθ. 1146/86 της Επιτροπής (5)· ότι η άμβλυνση συνίσταται στον καθορισμό των μέγιστων ποσοτήτων για τις οποίες εκδίδονται πιστοποιητικά εισαγωγής όσον αφορά τα προϊόντα που προέρχονται αφενός από τη Λαϊκή Δημοκρατία της Κίνας (600 000 τόνοι) και αφετέρου από κάθε άλλη τρίτη χώρα (5 000 τόνοι)·

ότι είναι σκόπιμο να αυξηθεί η εγγύηση η σχετική με το πιστοποιητικό εισαγωγής όσον αφορά τις αιτήσεις που αναφέρουν προέλευση διαφορετική από τη Λαϊκή Δημοκρατία της Κίνας, προκειμένου να αποφευχθεί η κατάχρηση των αιτήσεων πιστοποιητικών· ότι, πράγματι, λαμβανομένων υπόψη των περιορισμένων διαθέσιμων ποσοτήτων (5 000 τόνοι), κάθε αίτηση η οποία δεν ακολουθείται, μετά της έκδοση του πιστοποιητικού, από πραγματική εισαγωγή κατά την περίοδο ισχύος του πιστοποιητικού έχει σαν αποτέλεσμα την άρση του δικαιώματος εισαγωγής για τους εμπορευόμενους οι οποίοι έχουν λάβει σοβαρές εγγυήσεις εκ μέρους ορισμένων εξαγωγικών χωρών·

ότι οι αιτήσεις για πιστοποιητικό μπορούν συνεπώς να υποβάλλονται για μέγιστη ποσότητα 5 000 τόνων, εφόσον αναφέρουν προέλευση διαφορετική από τη Λαϊκή Δημοκρατία της Κίνας και συνοδεύονται από σύσταση της εγγύησης που καθορίζεται στον παρόντα κανονισμό·

ότι, αντίθετα, δεν είναι απαραίτητο να αυξηθεί η εγγύηση για τις εισαγωγές που προέρχονται από τη Λαϊκή Δημοκρατία της Κίνας, εφόσον η έκδοση του πιστοποιητικού υπόκειται στην παρουσίαση του πρωτότυπου εγγράφου εξαγωγής το οποίο χορηγείται από τις αρχές της χώρας αυτής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 1146/86 προστίθεται η ακόλουθη παράγραφος 3:

«3. Κατά παρέκκλιση από το άρθρο 12 του κανονισμού (ΕΟΚ) αριθ. 2042/75 (1), το ποσό της εγγύησης της σχετικής με τα πιστοποιητικά εισαγωγής για τις αιτήσεις που αναφέρονται στην παράγραφο 2 στοιχείο β) καθορίζεται σε 20 ECU ανά τόνο.

(1) ΕΕ αριθ. L 213 της 11. 8. 1975, σ. 5.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 182 της 3. 7. 1987, σ. 40.

(3) ΕΕ αριθ. L 281 της 1. 11. 1975, σ. 85.

(4) ΕΕ αριθ. L 48 της 17. 2. 1987, σ. 15.

(5) ΕΕ αριθ. L 103 της 19. 4. 1986, σ. 58.